આથી સોશિયલ મીડિયા અને ઇલેક્ટ્રિક મીડિયાના આ જમાનામાં ચૂંટણીના એક દિવસ અગાઉ અથવાતો મતદાનના દિવસે ઇન્ટરવ્યુ ન આપવા એવા બાલીશ નિયમો પર પૂર્ણવિરામ મૂકી દેવામાં આવે અને સમગ્ર ચૂંટણી પ્રક્રિયાને ખુલ્લી એટલેકે પ્રતિબંધ વિહીન કરીને રાજકીય પક્ષોને ખુલ્લા મને છેક છેલ્લી ઘડી સુધી પોતાનો પ્રચાર કરવાની છૂટ આપવામાં આવે. અલબત્ત કાયદા વિરુદ્ધની કોઇપણ પ્રવૃત્તિ પર પંચ જરૂર કડક હાથે કામ લે. જો આ વાતાવરણ ઉભું થશે અને જો પોતાના પર આટલું બધું હેમરીંગ થયા પછી પણ ભારતનો મતદાર પોતે જેને લાયક ગણે છે એને જ મત આપે અને સારો ઉમેદવાર જીતે તેને જ ખરા અર્થમાં આદર્શ આચારસંહિતા કહેવાશે.